cyanic-selkie/wikianc huggingface dataset:
Χοσρόης Α΄ της Περσίας
thumb|300px|Ο Χοσρόης Α΄ της Περσίας στον θρόνο του thumb|300px|Ο Χοσρόης Α΄ της Περσίας
Ο Χοσρόης Α΄ της Περσίας ήταν ο 20ος βασιλιάς της Περσίας από την Δυναστεία των Σασσανιδών και ο κορυφαίος Πέρσης βασιλιάς όλων των εποχών, βασίλευσε μεταξύ 531 και 579 ευνοούμενος γιος και διάδοχος του βασιλιά της Περσίας Καβάδη Α΄. Ονομάστηκε από τους υπηκόους του «Ανουσιρβάν» δηλαδή αθάνατη ψυχή και από τους φιλοσόφους «φιλόσοφος βασιλιάς». Προστάτης των γραμμάτων των τεχνών και των επιστημών, δέχθηκε στην αυτοκρατορία του τους αρχαιοελληνιστές φιλοσόφους που είχε διώξει ο Βυζαντινός αυτοκράτορας Ιουστινιανός, ενώ φρόντισε ο ίδιος προσωπικά για την μετάφραση Ινδικών επιστημονικών κειμένων στην Περσική γλώσσα. Έκτισε πλήθος νέων πόλεων, ενώ δημιούργησε νέους εμπορικούς δρόμους με την Κίνα και τη Δύση, κατασκευάζοντας πολλές νέες γέφυρες και φράγματα.
Επί Ιουστινιανού
Οι πόλεμοι του Χοσρόη με τους Βυζαντινούς, τους οποίους κληρονόμησε από τον πατέρα του Καβάδη, ήταν πολυάριθμοι σε όλη την διάρκεια της μακρόχρονης βασιλείας του. Μετά τη συντριβή του πατέρα του από τον στρατηγό Βελισσάριο στην πόλη της Μεσοποταμίας Δάρα (531) την πρώτη χρονιά της βασιλείας του αναγκάστηκε να υπογράψει με τον Ιουστινιανό την «Αιώνια Ειρήνη» (532). Σύμφωνα με τη συνθήκη οι δύο αντίπαλοι ήταν υποχρεωμένοι να δώσουν πίσω τα εδάφη που είχαν καταλάβει στη διάρκεια του πολέμου· ο Ιουστινιανός ήταν υποχρεωμένος να δίνει φόρο στον Χοσρόη, αλλά κράτησε τη Λαζική (τα εδάφη της σημερινής Γεωργίας). Η «Αιώνια Ειρήνη» υπογράφηκε για να ισχύσει μόνιμα, αλλά δεν κράτησε τελικά ούτε μία δεκαετία.
Το 540 ο Χοσρόης παραβίασε την «Αιώνια Ειρήνη» εισβάλλοντας στη Συρία, καταστρέφοντας την Αντιόχεια και πολλές άλλες πόλεις· ο νέος πόλεμος κράτησε μια πενταετία (540 - 545) και έληξε με νέα προσωρινή ειρηνική συνθήκη (545) που κράτησε άλλα τέσσερα χρόνια (545 - 549). Οι εχθροπραξίες επαναλήφθηκαν (549) με τον τρίτο μεγάλο πόλεμο μεταξύ των Περσών του Χοσρόη και των Βυζαντινών του Ιουστινιανού, ο οποίος κράτησε 13 χρόνια (549 - 562). Ο Χοσρόης κατέλαβε όλες τις περιοχές μεταξύ Μεσοποταμίας και Ευξείνου Πόντου· οι νίκες του ήταν σαρωτικές αναγκάζοντας τον Ιουστινιανό σε μεγάλη ηλικία να υπογράψει νέα ταπεινωτική ειρηνική συμφωνία για 50 χρόνια. Το Βυζάντιο ήταν υποχρεωμένο να πληρώνει μεγάλο ετήσιο φόρο στους Πέρσες, αλλά εξακολουθούσε να έχει στην κατοχή του την Λαζική (αρχαία Κολχίδα).
Διαδοχή
Τον διαδέχθηκε ομαλά ο μεγαλύτερος γιος και διάδοχος του Ορμίσδας Δ'.
Πηγές
Κατηγορία:Πέρσες βασιλείς Κατηγορία:Δυναστεία των Σασσανιδών
Σούπερ Καπ Ιταλίας (ποδόσφαιρο ανδρών)
Πολυνίκης της διοργάνωσης είναι η Γιουβέντους με 9 τρόπαια. Τρέχουσα κάτοχος του τροπαίου για το 2022 είναι η Ίντερ.
Τίτλοι ανά σύλλογο
thumb|δεξιά|150px|Το τρόπαιο του Σούπερ Καπ Ιταλίας
Λογότυπο
Το λογότυπο του θεσμού έχει εξελιχθεί με το πέρασμα του χρόνου. Το 2018 παρουσιάστηκε το νέο λογότυπο του θεσμού.
Εξωτερικοί σύνδεσμοι
Ι Ιταλια
Status quo ante bellum
Ο όρος status quo ante bellum (συχνά συντομεύεται στο status quo ante) είναι μια λατινική φράση που σημαίνει «η κατάσταση που υπήρχε πριν από τον πόλεμο».
Ο όρος χρησιμοποιήθηκε αρχικά για να αναφερθεί στην αποχώρηση των εχθρικών στρατευμάτων στις Συνθήκες και την αποκατάσταση της προπολεμικής ηγεσίας. Όταν χρησιμοποιείται αυτός ο όρος, σημαίνει ότι καμία πλευρά δεν έχει κέρδη δεν χάνει έδαφος ή οικονομικά η πολιτικά δικαιώματα. Αυτό έρχεται σε αντίθεση με τον κανόνα possidetis UTI, όπου η κάθε πλευρά διατηρεί ότι έδαφος και άλλα περιουσιακά στοιχεία που απέκτησε από τον αντίπαλο στο τέλος του πολέμου.
Ο όρος έχει γενικευτεί για να καταδείξει την επαναφορά στην προτεραία κατάσταση. Ο όρος Antebellum, στις Ηνωμένες Πολιτείες, συνήθως συνδέεται με την περίοδο πριν από τον Αμερικάνικο Εμφύλιο Πόλεμο, ενώ στην Ευρώπη και αλλού με την περίοδο πριν τον Α΄ Παγκόσμιος Πόλεμος.
Ιστορικά παραδείγματα
Ένα πρώτο παράδειγμα είναι η συνθήκη ειρήνης που έληξε τον Βυζαντινό-Σασσανιδικο Πόλεμο του 602-628 μεταξύ της Ανατολικής Ρωμαϊκής Αυτοκρατορίας και της Σασσανιδών της Περσικής Αυτοκρατορίας. Οι Πέρσες είχαν καταλάβει την Μικρά Ασία, την Παλαιστίνη και την Αίγυπτο. Μετά από μια επιτυχημένη ρωμαϊκή αντεπίθεση στη Μεσοποταμία από τον αυτοκράτορα Ηράκλειο τελικά έφερε το τέλος του πολέμου με νίκη των βυζαντινών όταν μπήκε στην πρωτεύουσα των περσών Κτησιφώντα, η ακεραιότητα των ανατολικών συνόρων της Ρώμης, όπως ήταν πριν από 602 αποκαταστάθηκαν πλήρως, άλλα οι δύο αυτοκρατορίες είχαν εξαντληθεί μετά από αυτόν τον πόλεμο, και δεν ήταν έτοιμες να υπερασπιστούν τα εδάφη τους, όταν οι στρατιές του Ισλάμ προέκυψε από την Αραβία το 632.
Βύρων Πολύδωρας
Ο Βύρων Πολύδωρας (Περιβόλια Ηλείας, 27 Ιανουαρίου 1947) είναι Έλληνας πολιτικός, πρώην πρόεδρος του Ελληνικού Κοινοβουλίου και Πρόεδρος της Ένωσης για την Πατρίδα και τον Λαό.
Έχει επίσης διατελέσει Υπουργός Δημόσιας Τάξης, Υφυπουργός σε διάφορα υπουργεία και Πρόεδρος της Βουλής.
Βιογραφικά στοιχεία
Γεννήθηκε το 1947 στα Περιβόλια Ολυμπίας. Σπούδασε Νομική στο Πανεπιστήμιο Αθηνών, Πολιτικές Επιστήμες στο Πανεπιστήμιο της Νεβάδα των Η.Π.Α., Διεθνές Δίκαιο στην Ακαδημία Διεθνούς Δικαίου της Χάγης, Ανθρώπινα Δικαιώματα στο Πανεπιστήμιο του Στρασβούργου και Διεθνή Οικονομικά στο Σάλτσμπουργκ της Αυστρίας.
Έχει έναν γιο και δύο δίδυμες κόρες.
Πολιτική σταδιοδρομία
Εκλεγόταν βουλευτής Β΄ Αθηνών, με τη σημαία του κόμματος της "Νέας Δημοκρατίας" (Ν.Δ.), συνεχώς από το 1981 έως το 2015. Διετέλεσε Υφυπουργός Προεδρίας της Κυβέρνησης και κυβερνητικός εκπρόσωπος (1990 - 1992), Υφυπουργός Εθνικής Παιδείας και Θρησκευμάτων (1992), Υφυπουργός Εξωτερικών, αρμόδιος για ζητήματα αποδήμου ελληνισμού (1992 - 1993).
Βρέθηκε αντιμέτωπος με κατηγορίες αστυνομικής βίας, όταν επί θητείας του στο υπουργείο Δημόσιας Τάξης, τον Νοέμβριο του 2006, ξυλοκοπήθηκε άγρια στη Θεσσαλονίκη ο Αυγουστίνος Δημητρίου.
Με αφορμή τις καταστροφικές δασικές πυρκαγιές στην Ελλάδα το καλοκαίρι του 2007, ο Β. Πολύδωρας δέχθηκε έντονη κριτική για τις δηλώσεις του, αναφέροντας αρχικά ότι πρόκειται για θεομηνία και πως η Ελλάδα οφείλει να το σεβαστεί, ενώ λίγους μήνες αργότερα έκανε λόγο για προσπάθεια ανατροπής του Κ. Καραμανλή και συνωμοσίες τούρκικων συμφερόντων, που σχετίζονται με τις πυρκαγιές
Μετά τις εκλογές του 2009 εκλέχθηκε Δ΄ Αντιπρόεδρος της Βουλής με 232 ψήφους, ενώ μετά τις εκλογές της 6ης Μαΐου εξελέγη στο αξίωμα του Προέδρου της Βουλής, ώστε να εκτελεστούν οι απαραίτητες διεργασίες στο πλέον βραχύβιο κοινοβούλιο της σύγχρονης ελληνικής ιστορίας (εναρκτήρια συνεδρίαση και ορκωμοσία βουλευτών στις 17 Μαΐου και διάλυση της Βουλής δύο μέρες αργότερα, στις 19 Μαΐου). Ο ίδιος αποφάσισε να διορίσει την κόρη του σε θέση μετακλητού υπαλλήλου στο γραφείο του τέως προέδρου της Βουλής, κίνηση για την οποία δέχθηκε έντονη κριτική, παρ' όλο που νομικά ήταν έγκυρη. Με δηλώσεις του ο Βύρων Πολύδωρας ανέφερε ότι δεν μετανιώνει για τον διορισμό, ενώ άσκησε κριτική σε όσους βουλευτές της ΝΔ τον κατηγόρησαν.
Τον Ιούλιο του 2013 χαρακτήρισε την Τρόικα τον πραγματικό εχθρό της Ελλάδας και κάλεσε τη Ν.Δ. να συνεργαστεί με το εθνικιστικό κόμμα Χρυσή Αυγή. Οι εν λόγω δηλώσεις προκάλεσαν την οργή τόσο του πρωθυπουργού και αρχηγού του κόμματός του Αντώνη Σαμαρά όσο και της υπόλοιπης κυβέρνησης, με την αξιωματική αντιπολίτευση να αντιδρά εξ ίσου έντονα.
Τον Νοέμβριο του 2013 κατηγόρησε τον τότε υπουργό Οικονομικών Γιάννη Στουρνάρα ως τιμωρό των δύσμοιρων «νοικοκυραίων» και πως απαλλοτριώνει την ακίνητη περιουσία αλά Λένιν.
Στις 21 Δεκεμβρίου 2013 διαγράφηκε από την Κοινοβουλευτική Ομάδα της Νέας Δημοκρατίας, καθώς καταψήφισε το νομοσχέδιο για τον ενιαίο φόρο ακινήτων, παραβαίνοντας την γραμμή του κόμματός του, κάτι που προκάλεσε έντονη αντίδραση στα ΜΜΕ, λόγω του μακροχρόνιου παρελθόντος του σε θέσεις ευθύνης στη ΝΔ. Από την πλευρά της, η ΝΔ σχολίασε επικριτικά την επιλογή του Πολύδωρα, αναφέροντας ότι ο ίδιος ταυτίστηκε με τους οπαδούς της δραχμής, τους αντιευρωπαϊστές και τους λαϊκιστές.
Στις 29 Δεκεμβρίου 2013 ανακοίνωσε ότι προχωράει στη δημιουργία νέου κόμματος και έκανε λόγο για συνασπισμό δεξιών αντιμνημονιακών δυνάμεων, καλώντας τους Καμμένο, Ζώη, Καρατζαφέρη και Νικολόπουλο σε συνεργασία, της οποίας θα ηγείτο ο ίδιος. Στις 6 Φεβρουαρίου προχώρησε στην ίδρυση του κόμματος, με ονομασία "Ένωση για την Πατρίδα και τον Λαό", του οποίου και ηγείται ο ίδιος.
Πηγές
Κατηγορία:Έλληνες υπουργοί Δημοσίας Τάξεως Κατηγορία:Έλληνες υφυπουργοί Εθνικής Παιδείας και Θρησκευμάτων Κατηγορία:Έλληνες υφυπουργοί Εξωτερικών Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες βουλευτές διαγραφέντες Κατηγορία:Πρόεδροι της Βουλής των Ελλήνων Κατηγορία:Αντιπρόεδροι της Βουλής των Ελλήνων Κατηγορία:Έλληνες πολιτικοί του 21ου αιώνα
Δίκτυο υπολογιστών
thumb|Μια [[τοπολογία δικτύου, η τοπολογία αστέρα]]
Δίκτυο υπολογιστών είναι τηλεπικοινωνιακό σύστημα από αυτόνομους ή μη αυτόνομους διασυνδεδεμένους υπολογιστές. Οι υπολογιστές ή αλλιώς κόμβοι, θεωρούνται διασυνδεδεμένοι όταν είναι σε θέση να ανταλλάξουν πληροφορίες σε μορφή κειμένου ήχου η και εικόνας μεταξύ τους και αυτόνομοι όταν δεν είναι δυνατό κάποιος υπολογιστής να ελέγξει τη λειτουργία (π.χ. εκκίνηση ή τερματισμό) κάποιου άλλου. Η επιστημονική μελέτη των δικτύων υπολογιστών γίνεται από τα υπολογιστικά συστήματα, ένα βασικό κλάδο της πληροφορικής. Το θεμελιώδες ηλεκτρονικό υλικό των τηλεπικοινωνιακών συσκευών μελετάται επίσης από την ηλεκτρονική μηχανική.
Σε ένα δίκτυο υπολογιστών μπορούν να διασυνδέονται μεταξύ τους εκτός από τα παραδοσιακά επιτραπέζια PC και άλλου τύπου συσκευές όπως PDAs (Personal Digital Assistants), κινητά τηλέφωνα, τηλεοράσεις, εκτυπωτές, σαρωτές.
Ταξινόμηση
Τα δίκτυα φέρουν τους εξής χαρακτηρισμούς, που καθορίζουν και την κατηγορία τους :
Τοπικά
Τα «τοπικά δίκτυα» ή και «LAN» (local area networks) είναι δίκτυα που συνδέουν υπολογιστές σε κοντινές αποστάσεις, π.χ. από υπολογιστές που βρίσκονται σε ένα δωμάτιο μέχρι υπολογιστές που απέχουν μερικά χιλιόμετρα μεταξύ τους. Χρησιμοποιούνται συνήθως για να συνδέουν προσωπικούς υπολογιστές και σταθμούς εργασίας σε γραφεία εταιρειών, εργοστάσια, πανεπιστήμια κ.λπ.
Μητροπολιτικά
Ένα «μητροπολιτικό δίκτυο» ή και «MAN» (metropolitan area network) είναι μια μεγαλύτερη εκδοχή ενός τοπικού δικτύου καθώς καλύπτει μεγαλύτερες αποστάσεις, π.χ. από μια ομάδα γειτονικών γραφείων μιας εταιρείας έως μια πόλη.
Ευρείας περιοχής
Τα «δίκτυα ευρείας περιοχής» ή «WAN» (wide area network) καλύπτουν μεγάλες γεωγραφικές περιοχές, π.χ. από σύνδεση μεταξύ διαφορετικών πόλεων μέχρι μιας ολόκληρης ηπείρου και μπορούν να συνδέσουν ακόμη και περισσότερα από ένα τοπικά δίκτυα καθώς και ομάδες τοπικών δικτύων. Τα περισσότερα δίκτυα ευρείας περιοχής χρησιμοποιούν τηλεφωνικά δίκτυα ή τηλεπικοινωνιακούς δορυφόρους.
Διαδίκτυα
Τα «διαδίκτυα» είναι δίκτυα ευρείας περιοχής τα οποία καλύπτουν γεωγραφικές περιοχές μίας ή περισσοτέρων ηπείρων διασυνδέοντας επιμέρους δίκτυα. Σε ένα διαδίκτυο μπορεί να συνυπάρχουν διασυνδεδεμένοι υπολογιστές και δίκτυα που χρησιμοποιούν διαφορετικές τεχνολογίες και λειτουργικά συστήματα. Το Διαδίκτυο (Internet) είναι το μεγαλύτερο τέτοιου είδους δίκτυο.
Πηγές
*
Θεωρία της παλαιολιθικής συνέχειας
Η Θεωρία της παλαιολιθικής συνέχειας (PCT) προτείνει ότι οι ινδοευρωπαϊκές γλώσσες κατάγονται από την Ευρώπη και έχουν συνεχή παρουσία και εξέλιξη από την παλαιολιθική εποχή
Βασίζεται σε μια σύνθεση γλωσσολογικών μελετών, αρχαιογενετικών μελετών που υποδεικνύουν ότι το 80% της γενετικής δεξαμενής των Ευρωπαίων έχει παλαιολιθική προέλευση, καθώς και αρχαιολογικών δεδομένων που υποδεικνύουν ευρωπαϊκή πολιτισμική συνέχεια.
Οι βασικοί υποστηρικτές είναι οι Ιταλοί γλωσσολόγοι Μάριο Αλινέι (Mario Alinei), Γκαμπριέλε Κόστα (Gabriele Costa) και Τσιτσέρο Πόγκιρκ (Cicero Poghirc) καθώς και Γερμανοί και Βέλγοι αρχαιολόγοι Αλεξάντερ Χάουσλερ (Alexander Hausler) και Μαρσέλ Οτ (Marcel Otte).
Οι υποστηρικτές στιγματίζουν την ανεπάρκεια αποδείξεων μιας ινδοευρωπαϊκής εισβολής την εποχή του χαλκού, την έλλειψη γενετικής αλλαγής από την παλαιολιθική εποχή, καθώς και την αναλογία με την παλαιολιθική καταγωγή των Ουραλικών πληθυσμών και γλωσσών στην Ευρασία. Οι επικριτές απαντούν ότι η γενετική συνέχεια δεν σημαίνει γλωσσική συνέχεια.
Φαίνεται ότι η βασική διαφωνία είναι η χρονική κλίμακα. Οι περισσότεροι σύγχρονοι γλωσσολόγοι θεωρούν ότι σε δέκα χιλιάδες χρόνια θα πρέπει να έχει εκλείψει οποιοσδήποτε συσχετισμός μεταξύ των γλωσσών. Ως εκ τούτου η παλαιολιθική καταγωγή των ινδοευρωπαϊκών γλωσσών δίνει στην εξέλιξη των ινδοευρωπαϊκών γλωσσών παράλογα μεγάλη ιστορική διάρκεια. Αντίθετα, οι υποστηρικτές της συνέχειας φαίνεται να θεωρούν ότι η γλωσσολογικές μεταβολές έχουν κύρια αιτία κοινωνικοπολιτικές μεταβολές, διαφορετικά η εξέλιξή τους είναι πολύ περισσότερο συντηρητική. Ως εκ τούτου η καταγωγή των ινδοευρωπαϊκών γλωσσών από την εποχή του χαλκού (4η π.Χ. χιλιετία) έχει ανεπαρκή ιστορική διάρκεια για να δικαιολογήσει την ποικιλία της ινδοευρωπαϊκής ομογλωσσίας.
Θεωρίες ασυνέχειας
400px|thumb|Χάρτης του ινδοευρωπαϊκου εποικισμού από το 4000 ως το 1000 π.Χ. σύμφωνα με την υπόθεση Κέργκαν. Η μωβ περιοχή αντιστοιχεί στην υποτιθέμενη κοιτίδα, η κόκκινη την εξάπλωση ως το 2500 π.Χ. και η πορτοκαλί την εξάπλωση ως το 1000 π.Χ..
Οι αντίπαλες θεωρίες είναι κατά βάση δύο. Η περισσότερο δημοφιλής είναι η υπόθεση των Κέργκαν ή Κούργκαν (kurgan) την οποία επεξεργάστηκε με λεπτομέρεια η Μαρίγια Γκιμπούτας (Marija Gimbutas). Σύμφωνα με αυτήν οι πρωτοϊνδοευρωπαίοι ήταν πολεμιστές ποιμένες που έκτιζαν κέργκαν (ταφικούς σωρούς), στις στέπες της Ουκρανίας. Από τις στέπες εισέβαλαν πρώτα στη νοτιοανατολική Ευρώπη και μετά έχοντας εξελιχθεί σε ισχυρούς πολεμιστές, με κάποιο τρόπο εξαφάνισαν τις περισσότερες προϋπάρχουσες γλώσσες, και διέδωσαν τις ινδοευρωπαϊκές σε όλη την Ευρώπη.
Τοποθετώντας την άφιξη των Ινδοευρωπαίων την 4η χιλιετία π.Χ. και την εξέλιξη σε ξεχωριστές γλωσσικές ομάδες την 3η χιλιετία π.Χ. το επόμενο βήμα της εξέλιξης των γλωσσικών ομάδων στις βασικές μαρτυρούμενες γλώσσες έλαβε χώρα την 2η και 1η π.Χ. χιλιετία που είναι η εποχή του μπρούντζου και του σιδήρου. Για τους οπαδούς της συνέχειας αυτή η χρονολόγηση είναι απαρχαιωμένη και αντίθετη στα αρχαιολογικά δεδομένα.
Μια δεύτερη υπόθεση υπόθεση ασυνέχειας είναι αυτή του αρχαιολόγου Κόλιν Ρένφριου (Colin Renfrew), ο οποίος στο βιβλίο του The IE puzzle (1987) καταρρίπτoντας την παραδοσιακή θεωρία με αρχαιολογικά δεδομένα πρότεινε μια νέα θεωρία καταγωγής των Ινδοευρωπαίων, την ινδοευρωπαϊκή νεολιθική διασπορά, η οποία βασίζεται στην παρατήρηση ότι η μόνη πιθανή στιγμή στην ευρωπαϊκή προϊστορία που μπορεί να συμπίπτει με μια γιγάντια μεταβολή είναι η αρχή της γεωργίας την 7η π.Χ. χιλιετία. Καθώς κατάγεται από τη μέση ανατολή και η αρχαιολογία ανιχνεύει στη νότια Ευρώπη μια μικρή μεταναστευτική συνεισφορά από εκεί, ο Ρένφριου συμπέρανε ότι οι αγρότες ήταν υπεύθυνοι για την εξάπλωση των ινδοευρωπαϊκών γλωσσών.
Η φιλοσοφία τής θεωρίας είναι ότι οι πρωτοϊνδοευρωπαίοι, αντί για πολεμιστές που εισέβαλαν και κατέλαβαν στρατιωτικά την Ευρώπη, ήταν εφευρέτες της γεωργίας που κατέλαβαν την Ευρώπη με πολιτισμική και διανοητική ανωτερότητα. Για τους οπαδούς της συνέχειας αυτή η θεωρία δεχόμενη ουσιαστικά νεολιθική πολιτισμική ασυνέχεια δημιουργεί περισσότερα προβλήματα από όσα λύνει:
Η θεωρία της συνέχειας
Η θεωρία της συνέχειας απορρίπτει τις προηγούμενες ως ανεπαρκείς, ενώ η νέα θεωρία πρέπει να συμφιλιώσει τις ακόμα θεμελιώδεις κατακτήσεις της παραδοσιακής ιστορικής και συγκριτικής γλωσσολογίας με την ανάπτυξη της σύγχρονης επιστήμης. Στο πρόβλημα εμπλέκονται τουλάχιστον πέντε διαφορετικοί επιστημονικοί κλάδοι. Για τους οπαδούς της θεωρίας η σύγκλιση των συμπερασμάτων είναι αξιoσημείωτη.
Στη γενική γλωσσολογία η κεντρική ιδέα της θεωρίας του Νόαμ Τσόμσκυ βασίζεται στον ισχυρισμό ότι η γλώσσα είναι έμφυτη. Αυτό θεωρείτο μέγιστο εμπόδιο για την ενοποίηση με τη θεωρία του Δαρβίνου αλλά οι συνεχιστές ισχυρίζονται ότι έχουν μια απροσδόκητη λύση στο πρόβλημα.
σχετικά με τη γενετική σημειώνουν ότι:
Παρόλο που ο Καβάλι Σφόρτζα (Cavalli Sforza) προσπάθησε πρώτα να να ταιριάξει τα δεδομένα με τη θεωρία της πολεμικής εισβολής και μετά με τη θεωρία Ρένφριου, κατέληξε ότι η γονιδιακή δεξαμενή των σύγχρονων ευρωπαίων προέρχεται κυρίως κυρίως από τους κατοίκους της παλαιολιθικής Ευρώπης.
σχετικά με την αρχαιολογία σημειώνουν ότι:
Οι συνεχιστές θεωρούν ότι η θεωρία τους έρχεται σε αναλογία και συμφωνία με τη θεωρία της Ουραλικής συνέχειας που αναπτύχθηκε τη δεκαετία του '70 από αρχαιολόγους και γλωσσολόγους ειδικευμένους στην ουραλική περιοχή της Ευρώπης. Αυτή η θεωρία αξιώνει αδιάλειπτη συνέχεια των ουραλικών πληθυσμών και γλωσσών από την παλαιολιθική εποχή.
Οι συνεχιστές, επίσης, σημειώνουν ότι η κλασσική ινδοευρωπαϊκή θεωρία του 19ου αιώνα είναι βαθιά επηρεασμένη από ρατσιστικές, παγγερμανικές και αποικιοκρατικές αντιλήψεις. Η επιλογή της εποχής του χαλκού ήταν αναγκαστική ώστε η ανώτερη φυλή που θα κυριαρχούσε να είναι εξοπλισμένη με όπλα και άλογα. Μετά το τέλος του δευτέρου παγκοσμίου πολέμου μια νέα εκδοχή του παραδοσιακού σεναρίου παρουσιάστηκε από τη Μαρίγια Γκιμπούτας (την οποία οι συνεχιστές κατηγορούν για Βαλτικό εθνικισμό) που θεωρούσε ότι οι υπερπολεμιστές εκφράζονται καλύτερα από τους βαλτικούς ελίτ αντί των γερμανικών και έγινε η κανονική ινδοευρωπαϊκή θεωρία.
Οι συνεχιστές γενικά θεωρούν ότι τα σύνορα, όπως προκύπτουν από την αρχαιολογία, ουσιαστικά συμπίπτουν με τα γλωσσικά σύνορα και ανάλογα με το χρονικό βάθος, τη σπουδαιότητα και τη σταθερότητα αυτών των πολιτισμικών συνόρων μπορούν να ειδωθούν ως σύνορα γλωσσικών οικογενειών, ομάδων ή διαλέκτων. Η κοιτίδα των κέργκαν (οι ινδοευρωπαίοι της Γκιμπούτας) σύμφωνα με τους συνεχιστές είναι ένα μη ινδοευρωπαϊκό φύλο και συγκεκριμένα το αναγνωρίζουν ως Τουρκικό. Για τους συνεχιστές η αδιάλειπτη συνέχεια των αλταϊκών πολιτισμών στις στέπες μπορεί να συμβολιστεί από τους ίδιους τους κέργκαν, καθώς το συνήθειο να εγείρουν ταφικούς σωρούς ήταν πάντα από τα πιο χαρακτηριστικά στοιχεία των Αλταϊκών νομάδων.
Εξωτερικοί σύνδεσμοι
Κατηγορία:Ιστορική γλωσσολογία Κατηγορία:Παλαιολιθική περίοδος
Άβγαρος
μικρογραφία|Άβγαρος Ε΄, ο Μαύρος
Ο Άβγαρος Ε΄ ή Αύγαρος Ε΄ ήταν ιστορικό πρόσωπο, βασιλιάς της Οσροηνής, περιοχής της  Άνω Μεσοποταμίας με πρωτεύουσα την αρχαία πόλη της Έδεσσας. Βασίλεψε από το 4 π.Χ έως το 7 μ.Χ και από το 18 μ.Χ έως τον θάνατό του, το 50 μ.Χ. Είχε το προσωνύμιο "Ουχάμα" που σημαίνει Μαύρος.
Αναδρομή, ιστορικά στοιχεία
Κατά το τέλος της Δυναστείας των Σελευκιδών στην Ασία έχουν δημιουργηθεί πολλές ηγεμονίες. Μία από αυτές έχει αποκτήσει ικανοποιητική αυτονομία και αυτή είναι το βασίλειο της Έδεσσας. Εκεί εμφανίζεται και η δυναστεία των τοπικών βασιλέων, των "Αβγάρων". Βασιλεύουν από τον 2ο αιώνα π.Χ. έως τον 3ο αιώνα μ.Χ. Ο Άβγαρος Ε΄ είναι γιος του Βασιλιά Μανού Γ΄, τον οποίον και διαδέχτηκε στην εξουσία το έτος 4 π.Χ. Το 13 μ.Χ χάνει τον θρόνο του από τον αδελφό του, Μανού Δ΄ αλλά επανέρχεται στην εξουσία το 13 μ.Χ. Παραμένει βασιλιάς μέχρι τον θάνατό του το 50 μ.Χ οπότε τον διαδέχεται στη βασιλεία ο γιος του, Μανού Ε΄. Κατά τα χρόνια της βασιλείας του διαδίδεται η Χριστιανική Διδασκαλία, την οποία ασπάζεται ο ίδιος μαζί με τον γιο του.
Το θαύμα
Ο επίσκοπος Ευσέβιος της Καισαρείας, πατέρας της Χριστιανικής ιστορίας, αναφέρει στο έργο του "ΕΥΣΕΒΙΟΥ ΕΚΚΛΗΣΙΑΣΤΙΚΗ ΙΣΤΟΡΙΑ Βιβλίο Α, κεφάλαιο ΙΓ" την ανταλλαγή επιστολών μεταξύ του τοπάρχη της Έδεσσας, Άβγαρου και του Ιησού. Σύμφωνα με τα γραφόμενα, ο Άβγαρος, τοπάρχης της Έδεσσας έπασχε από σοβαρή ασθένεια (πιθανόν λέπρα). Έχοντας ακούσει από τους ανθρώπους του για τα θαύματα που έκανε ο Ιησούς έστειλε προς αυτόν επιστολή με τον έμπιστό του Ανανία με σκοπό να τον καλέσει στην πόλη του για να ακούσει το κήρυγμα του και να  θεραπευτεί από  την θεϊκή δύναμή του. Ο Ανανίας συναντά τον Ιησού στην Ιερουσαλήμ την ώρα που κήρυττε και του παραδίδει την επιστολή. Ο Ιησούς του απάντησε ότι πρώτα θα τελειώσει το έργο του το επί γης και κατόπιν θα στείλει τους μαθητές του να επισκεφτούν τον Βασιλέα για να τον θεραπεύσουν. Κάθισε τότε  ο Ανανίας σε ένα ύψωμα και άκουγε την διδασκαλία  προσπαθώντας πάντα να σχεδιάσει το πρόσωπο του Ιησού στο χαρτί και  να μεταφέρει την εικόνα του στον Βασιλιά του. Ήταν όμως αδύνατο να συγκεντρωθεί. Βλέποντας την κατάσταση του ο Ιησούς εζήτησε από τους μαθητές του νερό για να πλυθεί. Μετά, σπόγγισε το πρόσωπό του  με ένα κομμάτι πανί που του έδωσαν, πάνω στο οποίο αποτυπώθηκε, σαν από θαύμα η Θεία του Μορφή. Πλησίασε τον Ανανία και του παρέδωσε το ύφασμα με την «Αχειροποίητη Εικόνα» (το ονομαζόμενο κατόπιν Άγιο Μανδήλιο), λέγοντας να το παραδώσει σε εκείνον που τον έστειλε. Ο Άβγαρος μόλις έλαβε τo Άγιο Μανδήλιο πίστεψε στην Διδασκαλία, προσκύνησε και θεραπεύτηκε. Έμεινε μόνο ένα σημάδι στο πρόσωπό του από την αρρώστια, το οποίο το θεράπευσε ο Απόστολος Θαδδαίος, όταν ήλθε στην περιοχή για να κηρύξει την Χριστιανική Διδασκαλία, σύμφωνα με τα λεγόμενα του Ιησού.
Παραπομπές
Κατηγορία:Ανατολίτες Ορθόδοξοι Χριστιανοί Κατηγορία:Ασσύριοι
Βέρα Τζανακόπουλος
Η Βέρα Τζανακόπουλος (Vera Janacópulos, 20 Δεκεμβρίου 1886 ή 1892 – 5 Δεκεμβρίου 1955) ήταν Βραζιλιανή υψίφωνος τραγουδίστρια ελληνικής καταγωγής, δημοφιλής κατά το α΄ μισό του 20ού αιώνα.
Ζωή και σταδιοδρομία
Η Τζανακόπουλος γεννήθηκε στην Πετρόπολις από γονείς ελληνικής καταγωγής (ήταν ανεψιά του πολιτικού Παντιά Καλογερά). Μετά τον θάνατο της μητέρας της, η Βέρα εγκαταστάθηκε στο Παρίσι μαζί τη μικρότερη αδελφή της Αντριάνα, η οποία έγινε γλύπτρια. Στο Παρίσι η Βέρα σπούδασε βιολί με δάσκαλο τον μεγάλο Ρουμάνο μουσικό Τζόρτζε Ενέσκου, αλλά το σταμάτησε προκειμένου να αφοσιωθεί αποκλειστικά στο τραγούδι.
Το 1914 η Τζανακόπουλος τραγούδησε για πρώτη φορά σε ένα ρεσιτάλ μαζί με τη Μανταλένα Ταλιαφέρο. Στη συνέχεια είχε μια επιτυχημένη διεθνή σταδιοδρομία, τραγουδώντας σε αρκετές χώρες της Ευρώπης (Γερμανία, Βέλγιο, Ολλανδία, Γαλλία, Ισπανία, Ιταλία, Ελβετία), στις ΗΠΑ, στην Αργεντινή και την Ινδονησία. Τραγούδησε έργα των Ιγκόρ Στραβίνσκι, Σεργκέι Προκόφιεφ (με τον οποίο τροποποίησε την όπερά του Ο έρωτας των τριών πορτοκαλιών), Νταριύς Μιγό, Μανουέλ δε Φάλια και Εϊτόρ Βίλλα-Λόμπος, βοηθώντας στη διάδοση του έργου του Βραζιλιανού συνθέτη στο εξωτερικό.
Η Τζανακόπουλος επέστρεψε στη Βραζιλία το 1940, εγκαθιστάμενη στο Σάο Πάολο, όπου παρουσίαζε ένα πρόγραμμα κλασικής μουσικής για το Rádio Gazeta επί οκταετία. Υπήρξε επίσης δασκάλα του τραγουδιού στη Σχολή Δραματικών Τεχνών του Πανεπιστημίου του Σάο Πάολο
Η Βέρα Τζανακόπουλος απεβίωσε στο Ρίο ντε Τζανέιρο το καλοκαίρι του 1955.
Μνήμη
Μια προτομή της τραγουδίστριας φιλοτεχνήθηκε από την αδελφή της Αντριάνα το 1958. Η προτομή αυτή βρίσκεται στην Πλατεία Παρισίων (Praça Paris) του Ρίο ντε Τζανέιρο. Το προσωπικό της αρχείο βρίσκεται στη βιβλιοθήκη του Κέντρου Γλωσσών και Τεχνών του Ομοσπονδιακού Πανεπιστημίου της Πολιτείας του Ρίο ντε Τζανέιρο, ενώ μια αίθουσα παραστάσεων στο ίδιο ίδρυμα φέρει το όνομά της.
Παραπομπές
Κατηγορία:Υψίφωνοι Κατηγορία:Βραζιλιάνες τραγουδίστριες Κατηγορία:Ελληνοβραζιλιάνοι
374 π.Χ.
Θάνατοι
Κατηγορία:Έτη
Κόλπος Φάντυ
255px|right|thumb|Ο Κόλπος (του) Φάντυ Ο Κόλπος [του] Φάντυ (αγγλικά: Bay of Fundy ή Fundy Bay, γαλλικά: Baie de Fundy) είναι κόλπος του Ατλαντικού Ωκεανού στον Καναδά, συγκεκριμένα ανάμεσα στις επαρχίες Νιου Μπράνσγουικ και Νέα Σκωτία, ενώ ελάχιστο μέρος βρέχει την πολιτεία Μέιν των ΗΠΑ. Ο Κόλπος Φάντυ παρουσιάζει τη μεγαλύτερη παγκοσμίως διαφορά μέγιστης και ελάχιστης στάθμης θάλασσξας κατά το φαινόμενο της παλίρροιας.
Ετυμολογία
Σύμφωνα με μερικές πηγές, το Fundy αποτελεί παραφθορά της γαλλικής λέξεως Fendu, που σημαίνει «χωρισμένος», ενώ άλλοι πιστεύουν ότι προέρχεται από την πορτογαλική λέξη funda, που σημαίνει «βαθιά». Μια πρώιμη ονομασία του κόλπου ήταν «Γαλλικός Κόλπος» (Baie Française), όπως αποκλήθηκε από τον Σαμουέλ ντε Σαμπλαίν κατά τη διάρκεια μιας εξερευνητικής αποστολής το 1604.
Παλίρροιες
thumb|Κέντρο Ερμηνείας Παλιρροιών του Φάντυ thumb|Το Πάρκο του Burntcoat Head Ο Κόλπος Φάντυ έχει μεγάλο παλιρροιακό εύρος (διαφορά μέγιστης και ελάχιστης στάθμης της θάλασσας). Αυτό αποδίδεται εν μέρει στο σχήμα του, αλλά κυρίως στο φυσικό φαινόμενο του συντονισμού: ο χρόνος που χρειάζεται ένα μεγάλο κύμα για να διανύσει την απόσταση από το στόμιο του κόλπου μέχρι τον μυχό του και να επιστρέψει είναι περίπου ο ίδιος με τον χρόνο που μεσολαβεί από τη μία πλημμυρίδα μέχρι την επόμενη. Κατά τη διάρκεια της παλιρροϊκής περιόδου των 12,4 ωρών, εκτιμάται ότι 115 δισεκατομμύρια τόνοι νερού εισρέουν και εκρέουν από τον κόλπο.
Σύμφωνα με την Καναδική Υδρογραφική Υπηρεσία, το μέγιστο παλιρροιακό εύρος στον Κόλπο Ουνγκάβα του Κεμπέκ είναι 16,8 μέτρα, ενώ στον Κόλπο Φάντυ ανέρχεται στα 17,0 μέτρα, συγκεκριμένα στην τοποθεσία Burntcoat Head της Νέας Σκωτίας, που είναι και το μεγαλύτερο στη Γη. Αυτή η μέγιστη τιμή καταγράφεται σε πανσέληνο ή νέα σελήνη κατά το αποκορύφωμα του παλιρροιακού κύκλου, που συμβαίνει κάθε 18 έτη.
Η υψηλότερη στάθμη της θάλασσας που καταγράφηκε ποτέ στον Κόλπο του Φάντυ συνέβη στην κεφαλή της Λεκάνης Μάινας (Minas) τη νύκτα της 4ης προς 5η Οκτωβρίου 1869, κατά τη διάρκεια ενός βαρομετρικού χαμηλού παρόμοιου με τροπικό κυκλώνα, του λεγόμενου «Saxby Gale του 1869». Η στάθμη αυτή των 21,6 μέτρων προήλθε από τον συνδυασμό ισχυρών ανέμων, ασυνήθιστα χαμηλής ατμοσφαιρικής πίεσης και πλημμυρίδας της νέας σελήνης.
Κάθε 24ωρο στον Κόλπο Φάντυ καταγράφονται δύο ελάχιστες στάθμες (ρηχίες) και δύο μέγιστες (πλήμμες). Μεσολαβούν περίπου 6 ώρες και 13 λεπτά μεταξύ πλημμυρίδας και άμπτωτης.
Παλιρροιακή παραγωγή ηλεκτρικής ενέργειας
Η παλιρροιακή παραγωγή ηλεκτρικής ενέργειας από τον άνθρωπο εκμεταλλεύεται τις παλιρροιακές κινήσεις των ωκεανών για την παραγωγή ηλεκτρικής ενέργειας με διάφορους μηχανισμούς. Η μέθοδος της «στροβιλογεννήτριας εντός του παλιρροιακού ρεύματος» δοκιμάζεται στο Minas Passage της Νέας Σκωτίας στον Κόλπο Φάντυ.
Το σύστημα αυτό είναι σχετικώς απλό. Μια φτερωτή βυθίζεται κάτω από το νερό σε μια περιοχή όπου το παλιρροιακό ρεύμα μπορεί να περιστρέφει τις λεπίδες της και η περιστροφή αυτή μεταδίδεται σε μια ηλεκτρογεννήτρια στη βάση της, η οποία παράγει ηλεκτρική ενέργεια. Η ενέργεια αυτή μεταδίδεται με καλώδιο προσαρτημένο στον βυθό της θάλασσας σε μια εγκατάσταση στην ξηρά, από όπου μπορεί να προστεθεί στο ηλεκτρικό δίκτυο.
Αν και αυτή η τεχνολογία έχει αποδειχθεί επιτυχής στις δοκιμές, η εφαρμογή της καθυστέρησε. Τον Δεκέμβριο του 2013 τοποθετήθηκε το υποθαλάσσιο καλώδιο.
Γεωλογία και γεωγραφία
Ο Κόλπος Φάντυ έχει δημιουργηθεί μέσα μία ρηγματογενή κοιλάδα, γνωστή ως «Λεκάνη Φάντυ». Καθώς η Νέα Σκωτία άρχισε να αποχωρίζεται από την υπόλοιπη χερσόνησο, αναδύθηκε ηφαιστειακή δραστηριότητα, δημιουργώντας ηφαίστεια και εκροές λάβας που σχημάτισαν στρώματα βασάλτη. Τα στρώματα βασάλτη κάλυψαν μεγάλο μέρος της νότιας Νέας Σκωτίας. Παρόμοια, μεγάλο μέρος του πυθμένα της λεκάνης καλύπτεται από φαιόχρωμους βασάλτες.
Ο κόλπος φιλοξενεί ένα άλλο ενδιαφέρον γεωλογικό χαρακτηριστικό, τον σχηματισμό των Χόπγουελ Ροκς, με βράχους σε σχήμα γλάστρας σε μια λωρίδα ακτής μήκους ενός χιλιομέτρου στον όρμο Σέποντυ. Οι βράχοι αυτοί πιστεύεται ότι πήραν το σχήμα τους από τη διάβρωση των παλιρροιών.
Υπολεκάνες
right|thumb|Η Λεκάνη Μάινας στις αρχές Μαΐου thumb|250px|left|Το Ακρωτήριο Chignecto όπως φαίνεται από το κέντρο επισκεπτών στο ομώνυμο επαρχιακό πάρκο. Το ανώτερο (ανατολικό) μέρος του κόλπου χωρίζεται στον όρμο Chignecto στα βόρεια και τη Λεκάνη Μάινας (Minas) στα νότια. Ο όρμος Chignecto υποδιαιρείται περαιτέρω στη Λεκάνη Κάμπερλαντ και στον όρμο Σέποντυ (Shepody). Επίσης, ο μυχός της Λεκάνης Μάινας αποκαλείται όρμος Κόμπκιντ (Cobequid). Κάποιες από τις περιοχές αυτές των μυχών έχουν ερυθρούς πηλούς για τους οποίους είναι γνωστός ο Κόλπος Φάντυ (για την εμφάνισή τους και για τη βιολογική παραγωγικότητά τους).
Το Ακρωτήριο Chignecto ορίζει τον όρμο Chignecto, ενώ το Ακρωτήριο Σπλιτ της Νέας Σκωτίας ορίζει τον Πορθμό Μάινας, την είσοδο στη Λεκάνη Μάινας, που τη χωρίζει από το κυρίως σώμα του Κόλπου Φάντυ. Ο Πορθμός Μάινας έχει πλάτος 5,6 χιλιόμετρα και βάθος μέχρι περίπου 106,7 μέτρα. Τα παλιρροιακά ρεύματα που ρέουν στον πορθμό αυτό είναι πολύ ισχυρά (θα μπορούσαν να παραγάγουν ηλεκτρική ισχύ 25 εκατομμυρίων ίππων). Απέναντι από το Ακρωτήριο Σπλιτ στην είσοδο του Πορθμού Μάινας είναι οι βασαλτικές απόκρημνες ακτές του Κέιπ ντ' Ορ.
Το δυτικό τμήμα του Κόλπου Φάντυ (προς το στόμιό του) υποδιαιρείται επίσης σε 4 σημαντικές θαλάσιες υπολεκάνες: τους όρμους Πασαμακόντυ (Passamaquoddy) και Μπακ (Back) στην πλευρά του Νιου Μπράνσγουικ, τον όρμο Κόμπσκουκ στην ακτή του Μέιν και τον πολύ κλειστό κόλπο-λεκάνη Ανάπολις στην πλευρά της Νέας Σκωτίας.
Νησιά
thumb|right|Διαβρωμένοι σχηματισμοί βράχων στον Κόλπο Φάντυ Ο Κόλπος Φάντυ έχει αρκετά νησιά, το μεγαλύτερο από τα οποία είναι το Γκραν Μάναν, με έκταση 656 τετρ. χιλιόμετρα, στο σύνορο με τον Κόλπο του Μέιν. Σημαντικά νησιά στη βόρεια πλευρά του κόλπου είναι επίσης το Καμπομπέλο, το Μουζ και το Ντηρ. Στη νότια πλευρά υπάρχουν η νήσος Μπρηρ (Brier Island) και το Λονγκ Άιλαντ της Νέας Σκωτίας. Μικρότερα νησιά και νησίδες υπάρχουν επίσης στους όρμους Πασαμακόντυ και Μπακ, όπως και στη λεκάνη Ανάπολις. Τα «Πέντε νησιά» (Five Islands) στη Λεκάνη Μάινας έχουν τοπία ιδιαίτερης ομορφιάς.
Ποταμοί
thumb|Οι «Αντιστρεφόμενοι Καταρράκτες» βρίσκονται κοντά στις εκβολές του ποταμού Σαιν Τζων right|thumb|Το παλιρροιακό κύμα στον ποταμό Σάλμον Στον κόλπο εκβάλλουν πολλά ποτάμια, μεταξύ των οποίων είναι και τα ακόλουθα:
Στο Νιου Μπράνσγουικ:
Στη Νέα Σκωτία:
Παρουσιάζεται επίσης το φαινόμενο του ποτάμιου παλιρροιακού κύματος, όπου ένα «μέτωπο» νερού ανεβαίνει έναν ποταμό αντίθετα με τον κανονικό ρου του. Οι στενές και ρηχές ποτάμιες εκβολές στον άνω Κόλπο Φάντυ δημιουργούν τακτικά τέτοια κύματα όταν η επελαύνουσα πλημμυρίδα επιβραδύνεται από ρηχά νερά, παράγοντας μια συσσώρευση νερού, που προχωρεί σαν κύμα. Τέτοια κύματα παρατηρούνται κυρίως στον ποταμό Σάλμον παρά το Τρούρο, στον Πετικόντιακ, στον Σουμπενακαντί, στον Σαιν Κρουά, στον Μακάν, στον Κένετκουκ και στον ποταμό Χέρμπερτ.
Οικισμοί
thumb|Η πόλη Σεντ Τζων, η μεγαλύτερη πόλη και λιμάνι στις ακτές του Κόλπου Φάντυ Το μεγαλύτερο πληθυσμιακό κέντρο στον Κόλπο Φάντυ είναι η πόλη Σαιντ Τζων στην επαρχία Νιου Μπράνσγουικ. Αποτελεί το κατεξοχήν λιμάνι του κόλπου, αλλά και το τρίτο μεγαλύτερο εμπορικό λιμάνι του Καναδά σε τονάζ.
Αρκετά σημαντικές είναι επίσης οι κωμοπόλεις Σαιντ Άντριουζ και Σάκβιλ στο Νιου Μπράνσγουικ, όπως και οι Άμχερστ, Τρούρο, Γουίντσορ, Γούλφβιλ και Ντίγκμπυ στη Νέα Σκωτία.
Ιστορία
Οι Ινδιάνοι Μίκμακ ζούσαν από το ψάρεμα σε κοινότητες γύρω από τον Κόλπο Φάντυ για αιώνες προτού φανούν οι πρώτοι Ευρωπαίοι στην περιοχή. Ο πρώτος οικισμός λευκών ήταν γαλλικός, στο Ιλ-Σαιν-Κρουά, και ο δεύτερος ήταν το Πορτ Ρουαγιάλ στη Νέα Σκωτία, που ιδρύθηκε το 1605 από τους Σαμουέλ ντε Σαμπλαίν και Πιερ Ντυγκουά (Pierre Dugua, Sieur de Mons). Το χωριό αυτό ήταν ο πρώτος μόνιμος οικισμός Ευρωπαίων βορείως της Φλόριντα (δύο χρόνια αργότερα οι Άγγλοι δημιούργησαν το Τζέιμσταουν στη Βιρτζίνια).
Κατά την Αμερικανική Επανάσταση, Αμερικανοί επέδραμαν στους αγγλικούς οικισμούς κατά μήκος των ακτών του κόλπου, με γνωστότερα γεγονότα την Επιδρομή στο Σαιν Τζων (1775), τη Ναυμαχία του Ακρωτηρίου Σπλιτ (Battle off Cape Split, 1781) και την Επιδρομή στο Ανάπολις Ρουαγιάλ (1781). Μετά τον πόλεμο της Αμερικανικής Ανεξαρτησίας, τα σύνορα μεταξύ των ΗΠΑ και της νεοϊδρυθείσας επαρχίας του Νιου Μπράνσγουικ παρέμειναν αβέβαια, με αποτέλεσμα την ευδοκίμηση του λαθρεμπορίου στον κόλπο, ιδίως στα νερά του όρμου Πασαμακόντυ. Κατά τον Πόλεμο του 1812 η δραστηριότητα στον Κόλπο του Φάντυ περιορίστηκε σε λεηλασίες από τους Αμερικανούς και περιπολίες με μικρά πλοίαs.
Τα λιμάνια και οι όρμοι του κόλπου έγιναν μεγάλα ναυπηγικά κέντρα τον 19ο αιώνα. Εκεί ναυπηγήθηκαν μερικά από τα μεγαλύτερα ιστιοφόρα που κατασκευάσθηκαν ποτέ στον Καναδά, όπως και το ταχύτερο τότε στον κόσμο, το «Μάρκο Πόλο» (1851). Το περίφημο πλοίο-μυστήριο «Μαίρη Σελέστ» ναυπηγήθηκε επίσης στον Κόλπο Φάντυ.
Εξωτερικοί σύνδεσμοι
Κατηγορία:Κόλποι του Καναδά Φαντυ Φαντυ
Υπέρηχος
Ο Υπέρηχος είναι ηχητικό κύμα με συχνότητες υψηλότερες από το ανώτερο ακουστικό όριο της ανθρώπινης ακοής. Ο υπέρηχος δεν διαφέρει από τον “κανονικό” (ακουστό) ήχο στις φυσικές του ιδιότητες, εκτός από το ότι οι άνθρωποι δεν μπορούν να τον ακούσουν. Αυτό το όριο διαφέρει από άτομο σε άτομο και είναι περίπου 20 kilohertz (20.000 hertz) σε υγιείς νεαρούς ενήλικες. Οι συσκευές υπερήχων λειτουργούν με συχνότητες από 20 kHz έως αρκετά gigahertz.
Ο υπέρηχος χρησιμοποιείται σε πολλούς διαφορετικούς τομείς. Οι συσκευές υπερήχων χρησιμοποιούνται για την ανίχνευση αντικειμένων και τη μέτρηση αποστάσεων. H υπερηχογραφική απεικόνιση ή υπερηχογραφία χρησιμοποιείται συχνά στην ιατρική. Στη μη καταστροφική δοκιμή προϊόντων και δομών, ο υπέρηχος χρησιμοποιείται για τον εντοπισμό αόρατων ελαττωμάτων. Βιομηχανικά, ο υπέρηχος χρησιμοποιείται για τον καθαρισμό, την ανάμειξη και την επιτάχυνση χημικών διεργασιών. Ζώα όπως νυχτερίδες και τα κητώδη χρησιμοποιούν υπερήχους για τον εντοπισμό θηραμάτων και εμποδίων.
Ιστορικό
Η ακουστική, η επιστήμη του ήχου, ξεκινά ήδη από τον Πυθαγόρα τον 6ο αιώνα π.Χ., ο οποίος έγραψε για τις μαθηματικές ιδιότητες των έγχορδων οργάνων. Ο ηχοεντοπισμός σε νυχτερίδες ανακαλύφθηκε από τον Λάζαρο Σπαλαντζάνι το 1794, όταν απέδειξε ότι οι νυχτερίδες κυνηγούσαν και πλοηγούνταν με μη ακουστό ήχο, όχι με όραση. Ο Francis Galton το 1893 εφηύρε τη σφυρίχτρα Galton, μια ρυθμιζόμενη σφυρίχτρα που παρήγαγε υπερήχους, την οποία χρησιμοποίησε για να μετρήσει το εύρος ακοής των ανθρώπων και άλλων ζώων, δείχνοντας ότι πολλά ζώα μπορούσαν να ακούσουν ήχους πάνω από το εύρος ακοής των ανθρώπων. Η πρώτη τεχνολογική εφαρμογή του υπερήχου ήταν μια προσπάθεια ανίχνευσης υποβρυχίων από τον Πολ Λανζεβέν το 1917. Ο πιεζοηλεκτρισμός, που ανακαλύφθηκε από τους Ζακ και Πιερ Κιουρί το 1880, ήταν χρήσιμος σε μορφομετατροπείς για τη δημιουργία και την ανίχνευση υπερηχητικών κυμάτων στον αέρα και το νερό.
Ορισμός
Ο υπέρηχος ορίζεται από το ANSI/ASA S1.1-2013 του Αμερικανικού Εθνικού Ιδρύματος Προτυποποίησης ως "ήχος σε συχνότητες μεγαλύτερες από 20 kHz". Στον αέρα υπό ατμοσφαιρική πίεση, τα υπερηχητικά κύματα έχουν μήκη κύματος 1,9 cm ή λιγότερο.
Άνθρωποι
Το ανώτερο όριο συχνότητας στον άνθρωπο (περίπου 20 kHz) οφείλεται σε περιορισμούς του μεσαίου ωτός. Η ακουστική αίσθηση μπορεί να συμβεί εάν υπέρηχος υψηλής έντασης τροφοδοτηθεί απευθείας στο ανθρώπινο κρανίο και φτάσει στον κοχλία μέσω αγωγής των οστών, χωρίς να περάσει από το μέσο αφτί.
Τα παιδιά μπορούν να ακούσουν κάποιους ήχους υψηλής έντασης που οι μεγαλύτεροι ενήλικες δεν μπορούν να ακούσουν, επειδή στους ανθρώπους το ύψος ακοής του ανώτερου ορίου τείνει να μειώνεται με την ηλικία. Μια αμερικανική εταιρεία κινητών τηλεφώνων το χρησιμοποίησε για να δημιουργήσει σήματα κουδουνίσματος που υποτίθεται ότι ακούγονται μόνο στους νεότερους ανθρώπους, αλλά πολλοί ηλικιωμένοι μπορούν να ακούσουν τα σήματα, κάτι που μπορεί να οφείλεται στη σημαντική διακύμανση της επιδείνωσης που σχετίζεται με την ηλικία στο ανώτερο όριο ακοής. Το "The Mosquito" είναι μια ηλεκτρονική συσκευή που χρησιμοποιεί υψηλή συχνότητα για να αποτρέψει περιπλανήσεις από νέους.
Ζώα
Οι νυχτερίδες χρησιμοποιούν μια ποικιλία τεχνικών υπερήχων ηχοεντοπισμού για να ανιχνεύσουν το θήραμά τους. Μπορούν να ανιχνεύσουν συχνότητες πέραν των 100 kHz, πιθανώς έως και 200 kHz.
Πολλά έντομα έχουν καλή ακοή στους υπερήχους, και τα περισσότερα από αυτά είναι νυκτόβια έντομα που ακούν για ηχοεντοπισμό νυχτερίδων. Αυτά περιλαμβάνουν πολλές ομάδες από νυχτοπεταλούδες, σκαθάρια, μαντώδη και νευρόπτερα. Μόλις ακούσουν μια νυχτερίδα, μερικά έντομα θα κάνουν ελιγμούς αποφυγής για να γλιτώσουν από τη σύλληψη. Οι υπερηχητικές συχνότητες πυροδοτούν ένα αντανακλαστικό σε σκόρους νοκτουίδες (noctuid) που τους προκαλούν μια ελαφριά πτώση κατά την πτήση του για να αποφύγουν την επίθεση. Οι σκόροι τίγρεις (Tiger moths) εκπέμπουν επίσης ήχους που μπορούν να διαταράξουν τον ηχοεντοπισμό των νυχτερίδων, και σε άλλες περιπτώσεις μπορεί να διαφημίζουν το γεγονός ότι είναι δηλητηριώδεις εκπέμποντας ήχο.
Το εύρος ακοής των σκύλων και των γατών εκτείνεται στους υπερήχους. Το ανώτερο άκρο του εύρους ακοής ενός σκύλου είναι περίπου 45 kHz, ενώ μιας γάτας είναι 64 kHz. Οι άγριοι πρόγονοι των γατών και των σκύλων εξέλιξαν αυτό το υψηλότερο εύρος ακοής για να ακούν ήχους υψηλής συχνότητας που παράγονται από το προτιμώμενο θήραμά τους, τα μικρά τρωκτικά. Η σφυρίχτρα σκύλου είναι μια σφυρίχτρα που εκπέμπει υπερήχους, που χρησιμοποιείται για την εκπαίδευση και την κλήση σκύλων. Η συχνότητα των περισσότερων σφυριχτρών για σκύλους κυμαίνεται από 23 έως 54 kHz.
Οι οδοντωτές φάλαινες (Toothed whales), συμπεριλαμβανομένων των δελφινιών, μπορούν να ακούσουν υπερήχους και να χρησιμοποιήσουν τέτοιους ήχους στο σύστημα πλοήγησής τους (βιοηχοβολισμός) για να προσανατολιστούν και να συλλάβουν το θήραμα. Τα κητώδη έχουν το υψηλότερο γνωστό ανώτερο όριο ακοής στα 160 kHz περίπου. Αρκετοί τύποι ψαριών μπορούν να ανιχνεύσουν υπερήχους. Με τη σειρά η τάξη Clupeiformes, τα μέλη της υποοικογένειας Alosinae έχουν αποδειχθεί ότι μπορούν να ανιχνεύουν ήχους έως και 180 kHz, ενώ οι άλλες υποοικογένειες (π.χ. ρέγγες) μπορεί να ακούσουν μόνο έως και 4 kHz.
Συστήματα γεννήτριας/ηχείων υπερήχων πωλούνται ως συσκευές ηλεκτρονικού ελέγχου παρασίτων, οι οποίες υποστηρίζεται ότι τρομάζουν τρωκτικά και έντομα, αλλά δεν υπάρχουν επιστημονικά στοιχεία ότι οι συσκευές λειτουργούν έτσι.
Αισθητήρας χωρίς επαφή
Ένα σύστημα στάθμης ή ανίχνευσης υπερήχων δεν απαιτεί επαφή με τον στόχο. Για πολλές διεργασίες στην ιατρική, τη φαρμακευτική, τη στρατιωτική και τη γενική βιομηχανία, αυτό είναι ένα πλεονέκτημα σε σχέση με τους ενσωματωμένους αισθητήρες που μπορεί να μολύνουν τα υγρά μέσα σε ένα δοχείο ή σωλήνα, ή που μπορεί να φράξουν από το προϊόν.
Χρησιμοποιούνται συστήματα συνεχών και παλμικών κυμάτων. Η αρχή πίσω από μια τεχνολογία παλμικών υπερήχων είναι ότι το σήμα μετάδοσης αποτελείται από σύντομες εκρήξεις υπερηχητικής ενέργειας. Μετά από κάθε έκρηξη, τα ηλεκτρονικά αναζητούν ένα σήμα επιστροφής μέσα σε ένα μικρό χρονικό διάστημα που αντιστοιχεί στον χρόνο που χρειάζεται για να περάσει η ενέργεια μέσα από το δοχείο. Μόνο ένα σήμα που λαμβάνεται κατά τη διάρκεια αυτού του παραθύρου θα πληροί τις προϋποθέσεις για πρόσθετη επεξεργασία του σήματος.
Μια δημοφιλής καταναλωτική εφαρμογή της εμβέλειας υπερήχων ήταν η κάμερα Polaroid SX-70, η οποία περιλάμβανε ένα ελαφρύ σύστημα μετατροπέα για αυτόματη εστίαση της κάμερας. Η Polaroid αργότερα έδωσε την άδεια σε αυτήν την τεχνολογία υπερήχων και έγινε η βάση μιας ποικιλίας προϊόντων υπερήχων.
Αισθητήρες κίνησης και μέτρηση ροής
Μια κοινή εφαρμογή υπερήχων είναι ένα αυτόματο άνοιγμα πόρτας, όπου ένας αισθητήρας υπερήχων ανιχνεύει την προσέγγιση ενός ατόμου και ανοίγει την πόρτα. Οι αισθητήρες υπερήχων χρησιμοποιούνται επίσης για την ανίχνευση εισβολέων. Οι υπέρηχοι μπορούν να καλύψουν μια ευρεία περιοχή από ένα μόνο σημείο. Η ροή σε σωλήνες ή ανοιχτά κανάλια μπορεί να μετρηθεί με ροόμετρα υπερήχων, τα οποία μετρούν τη μέση ταχύτητα ροής του υγρού. Στη ρεολογία, ένα ακουστικό ρεόμετρο βασίζεται στην αρχή των υπερήχων. Στη μηχανική των ρευστών, η ροή ρευστού μπορεί να μετρηθεί χρησιμοποιώντας ένα ροόμετρο υπερήχων.
Μη καταστροφικός έλεγχος
Ο έλεγχος με υπερήχους είναι ένας τύπος μη καταστροφικης δοκιμής που χρησιμοποιείται συνήθως για την εύρεση ελαττωμάτων στα υλικά και για τη μέτρηση του πάχους των αντικειμένων. Οι συχνότητες από 2 έως 10 MHz είναι κοινές, αλλά για ειδικούς σκοπούς χρησιμοποιούνται άλλες συχνότητες. Ο έλεγχος μπορεί να είναι χειροκίνητος ή αυτοματοποιημένος και αποτελεί ουσιαστικό μέρος των σύγχρονων διαδικασιών παραγωγής. Μπορούν να ελεγχθούν τα περισσότερα μέταλλα, τα πλαστικά και σύνθετα υλικά αεροδιαστημικής. Οι υπέρηχοι χαμηλότερης συχνότητας (50–500 kHz) μπορούν επίσης να χρησιμοποιηθούν για την επιθεώρηση λιγότερο πυκνών υλικών όπως ξύλο, σκυρόδεμα και τσιμέντο.
Ο υπερηχογραφικός έλεγχος συγκολλημένων αρθρώσεων ήταν μια εναλλακτική της ακτινογραφίας για μη καταστροφικό έλεγχο από τη δεκαετία του 1960. Η επιθεώρηση με υπερήχους εξαλείφει τη χρήση ιονίζουσας ακτινοβολίας, με οφέλη ασφάλειας και κόστους. Ο υπέρηχος μπορεί επίσης να παρέχει πρόσθετες πληροφορίες, όπως το βάθος των ελαττωμάτων σε μια συγκολλημένη άρθρωση. Ο έλεγχος με υπερήχους έχει προχωρήσει από χειροκίνητες μεθόδους σε ηλεκτρονικά συστήματα που αυτοματοποιούν μεγάλο μέρος της διαδικασίας. Μια εξέταση υπερήχων μιας άρθρωσης μπορεί να εντοπίσει την ύπαρξη ελαττωμάτων, να μετρήσει το μέγεθός τους και να εντοπίσει τη θέση τους. Δεν είναι όλα τα συγκολλημένα υλικά εξίσου επιδεκτικά σε επιθεώρηση υπερήχων. Ορισμένα υλικά έχουν μεγάλο μέγεθος κόκκων που παράγει υψηλό επίπεδο θορύβου περιβάλλοντος στις μετρήσεις.
Η Μέτρηση πάχους με υπερήχους είναι μια τεχνική που χρησιμοποιείται για την παρακολούθηση της ποιότητας των συγκολλήσεων.
Υπερηχητική εύρεση απόστασης υποβρύχιου αντικειμένου
Μια κοινή χρήση του υπερήχου είναι η εύρεση του βάθους υποβρύχιου αντικειμένου. Αυτή η χρήση ονομάζεται επίσης ηχοβολισμός. Ένας υπερηχητικός παλμός δημιουργείται σε μια συγκεκριμένη κατεύθυνση. Εάν υπάρχει ένα αντικείμενο στη διαδρομή αυτού του παλμού, μέρος ή όλος ο παλμός θα αντανακλάται πίσω στον πομπό ως ηχώ και μπορεί να ανιχνευθεί μέσω της διαδρομής του δέκτη. Μετρώντας τη διαφορά χρόνου μεταξύ του παλμού που εκπέμπεται και της ηχούς που λαμβάνεται, είναι δυνατός ο προσδιορισμός της απόστασης.
Ο μετρούμενος χρόνος ταξιδιού των ηχοβολιστικών παλμών στο νερό εξαρτάται σε μεγάλο βαθμό από τη θερμοκρασία και την αλατότητα του νερού. Περιοχή υπερήχων εφαρμόζεται επίσης για μέτρηση στον αέρα και για μικρές αποστάσεις. Για παράδειγμα, τα φορητά εργαλεία μέτρησης υπερήχων μπορούν να μετρήσουν γρήγορα τη διάταξη των δωματίων.
Αν και η υποβρύχια εύρεση απόστασης εκτελείται τόσο σε υποηχητικές όσο και σε υπερηχητικές συχνότητες για μεγάλες αποστάσεις (1 έως αρκετά χιλιόμετρα), η εύρεση απόστασης με υπερήχους χρησιμοποιείται όταν οι αποστάσεις είναι μικρότερες και η ακρίβεια της μέτρησης της απόστασης επιθυμείται να είναι μεγαλύτερη. Οι μετρήσεις υπερήχων μπορεί να περιοριστούν μέσω στρώσεων φραγμού με μεγάλες διαφορές αλατότητας, θερμοκρασίας ή διαφορικών δινών. Η απόσταση στο νερό ποικίλλει από περίπου εκατοντάδες έως χιλιάδες μέτρα.
Αναγνώριση με υπερήχους (USID)
Η αναγνώριση με υπερήχους (Ultrasound Identification ή USID) είναι ένα σύστημα εντοπισμού σε πραγματικό χρόνο (Real-Time Locating System ή RTLS) ή σύστημα εντοπισμού θέσης εσωτερικού χώρου (Indoor Positioning System ή IPS) που χρησιμοποιείται για την αυτόματη παρακολούθηση και αναγνώριση της τοποθεσίας αντικείμενων σε πραγματικό χρόνο χρησιμοποιώντας απλούς, φθηνούς κόμβους (σήματα/ετικέτες) που είναι προσαρτημένοι ή ενσωματωμένοι σε αντικείμενα και συσκευές, οι οποίοι στη συνέχεια μεταδίδουν ένα σήμα υπερήχων για να επικοινωνήσουν τη θέση τους με τους αισθητήρες μικροφώνου.
Απεικόνιση
Η δυνατότητα για υπερηχητική απεικόνιση αντικειμένων, με ηχητικό κύμα 3 GHz που παράγει ανάλυση συγκρίσιμη με οπτική εικόνα, αναγνωρίστηκε από τον Sokolov το 1939, αλλά οι τεχνικές της εποχής παρήγαγαν εικόνες σχετικά χαμηλής αντίθεσης με χαμηλή ευαισθησία. Η απεικόνιση υπερήχων χρησιμοποιεί συχνότητες 2 megahertz και υψηλότερες. Το μικρότερο μήκος κύματος επιτρέπει την ανάλυση μικρών εσωτερικών λεπτομερειών σε δομές και ιστούς. Η πυκνότητα ισχύος είναι γενικά μικρότερη από 1 watt ανά τετραγωνικό εκατοστό για την αποφυγή επιδράσεων θέρμανσης και σπηλαίωσης στο υπό εξέταση αντικείμενο. Υψηλά και εξαιρετικά υψηλά κύματα υπερήχων χρησιμοποιούνται στην ακουστική μικροσκοπία, με συχνότητες έως 4 gigahertz. Οι εφαρμογές απεικόνισης υπερήχων περιλαμβάνουν βιομηχανικές μη καταστροφικές δοκιμές, ποιοτικό έλεγχο και ιατρικές χρήσεις.
Ακουστική μικροσκοπία
Ακουστική μικροσκοπία είναι η τεχνική της χρήσης ηχητικών κυμάτων για την απεικόνιση δομών πολύ μικρών για να επιλυθούν από το ανθρώπινο μάτι. Στα ακουστικά μικροσκόπια χρησιμοποιούνται συχνότητες έως και αρκετά gigahertz. Η ανάκλαση και η περίθλαση των ηχητικών κυμάτων από μικροσκοπικές δομές μπορεί να δώσει πληροφορίες που δεν είναι διαθέσιμες με το φως.
Iατρικές εφαρμογές στον άνθρωπο
Η υπερηχοτομογραφία είναι μια διαγνωστική τεχνική ιατρικής απεικόνισης βασισμένη σε υπερήχους που χρησιμοποιείται για την απεικόνιση μυών, τενόντων και πολλών εσωτερικών οργάνων για την καταγραφή του μεγέθους, της δομής και τυχόν παθολογικών βλαβών με τομογραφικές εικόνες σε πραγματικό χρόνο. Το υπερηχογράφημα χρησιμοποιείται από ακτινολόγους και τεχνικούς υπερήχων για την απεικόνιση του ανθρώπινου σώματος για τουλάχιστον 50 χρόνια και έχει γίνει ένα ευρέως χρησιμοποιούμενο διαγνωστικό εργαλείο. Η τεχνολογία είναι σχετικά φθηνή και φορητή, ειδικά σε σύγκριση με άλλες τεχνικές, όπως μαγνητική τομογραφία (magnetic resonance imaging ή MRI) και αξονική τομογραφία (computed tomography ή CT). Ο υπέρηχος χρησιμοποιείται επίσης για την απεικόνιση των εμβρύων κατά τη διάρκεια εξετάσεων ρουτίνας και έκτακτης ανάγκης για τη προγεννητική φροντίδα. Τέτοιες διαγνωστικές εφαρμογές που χρησιμοποιούνται κατά την εγκυμοσύνη αναφέρονται ως Μαιευτική Υπερηχογραφία (Obstetric ultrasonography). Όπως εφαρμόζεται επί του παρόντος στον ιατρικό τομέα, το σωστά εκτελούμενο υπερηχογράφημα δεν ενέχει γνωστούς κινδύνους για τον ασθενή. Η υπερηχογραφία δεν χρησιμοποιεί ιονίζουσα ακτινοβολία και τα επίπεδα ισχύος που χρησιμοποιούνται για την απεικόνιση είναι πολύ χαμηλά για να προκαλέσουν δυσμενείς επιπτώσεις θέρμανσης ή πίεσης στους ιστούς. Αν και οι μακροπρόθεσμες επιπτώσεις λόγω της έκθεσης στους υπερήχους σε διαγνωστική ένταση είναι ακόμη άγνωστες, επί του παρόντος οι περισσότεροι γιατροί πιστεύουν ότι τα οφέλη για τους ασθενείς υπερτερούν των κινδύνων. Η αρχή στο χαμηλότερο δυνατό επίπεδο (As Low As Reasonably Achievable ή ALARA) έχει υποστηριχθεί για μια υπερηχογραφική εξέταση, δηλαδή, η διατήρηση του χρόνου σάρωσης και των ρυθμίσεων ισχύος όσο το δυνατόν χαμηλότερα αλλά συνεπής με τη διαγνωστική απεικόνιση και ότι οι βασικές μη ιατρικές χρήσεις, οι οποίες εξ ορισμού δεν είναι απαραίτητες, αποθαρρύνονται ενεργά.